**MTÜ Järva Arengu Partnerid**

**registrikood 80235852**

**juhatuse koosoleku**

**PROTOKOLL**

|  |  |
| --- | --- |
| Koosoleku nr: | **1/2024** |
| Koosoleku kuupäev: | **15.01.2024** |
| Toimumise aeg: | **Kell 13:00** |
| Koosoleku lõpp: | **Kell 14:50** |
| Toimumise koht: | **Roosna-Alliku teeninduskeskuses** |
| Osalejad: | Toomas Tammik, Peeter Saldre, Getter Klaas, Lauri Bobrovski, Aivar Tubli, Hannes Soonsein, Arto Saar (zoomis)Revisjoni komisjoni esimees Mart MäemetsSille Pudel, Merle Aruoja |
| Päevakorra kavand:Juhatuse kava:1. Liikmete muudatused2. MTÜ Järva Arengu Partnerid liikmemaksu ja sisseastumistasu arvestamise kord3. Raamatupidamisteenus4. MTÜ Järva Arengu Partnerid taotluste menetlemise ja hindamiskomisjoni moodustamise kord 5. Üldkogu töökord ja üldkogu e-koosoleku kord6. Jooksvad küsimused:6.1 Dets tegevused6.2 Pooleliolevad projektid6.3 Tulemas sündmused*Ettepanek: Kinnitada päevakord, koosoleku juhataja Toomas Tammik ja protokollija Merle Aruoja - kõik poolt saalis*Otsus: Kinnitada päevakord, koosoleku ja protokollija  |
| **Päevakorrapunkt 1** | **Liikmete muudatused** |
| Ettekandja: Toomas Tammik, juhatuse esimeesMuudatused MTÜ Järva Arengu Partnerid liikmete kontaktandmetesJalaka H.K OÜ meiliaadress rein.hordo@gmail.com Jüripoja tall OÜ meiliaadress jpkliinik@gmail.com FIE Erki Martinson erki.martinson@gmail.com Paide linn peeter.saldre@gmail.com Kord aastas enne liikmemaksude väljastamist tehakse liikmete andmete kontrolli Äriregistris, et tuvastada tegevuse lõpetanud organisatsioonid. Kontrolli käigus selgus, et kolmel liikmetel on kustutamise hoiatus. Tegevjuht saatis kustutamisehoiatusega liikmetele küsimuse, kas on tegemist tegutseva organisatsiooniga või on plaanis tegevus lõpetada.Kustutamise hoiatused või olid majandusaasta aruanded esitamata: MTÜ Valgma Spordiselts, MTÜ Lennuklubi Keelutsoon, MTÜ Koera Rõõm. Valgma Spordiselts esitab majandusaasta aruanded veebruaris, Lennuklubi Keelutsoon esitas majandusaasta aruande ära ja Koera Rõõm esitas 18.12.2023 teate, et MTÜ lõpetab tegevuse ja soovib JAP liikmelisuse lõpetada 31.12.2023 seisuga. Lisa 1.Türi-Tamsalu Matkatee MTÜ esitas 18.12.2023 avalduse, et soovivad JAP liikmetest välja astuda 31.12.2023 seisuga, sest kõik nende liikmed on JAPis esindatud läbi teiste organisatsioonide. Lisa 2.Eloodus MTÜ saatis 27.12.2023 e-kirjaga teate: palun lõpetada Eloodus MTÜ liikmelisus 31.12.2023 seisuga, sest lõpetame tegevuse. Lisa 3MTÜ Eureka esindaja uus esindaja Kairit Prits andis teada, et soovivad 31.12.2023 seisuga lõpetada JAP liikmelisuse. Lisa 4Seoses Jaanus Kirilovi lahkumisega, andis Kristel Kirilov teada, et Valbau OÜ liikmelisus lõpetataks 31.12.2023. Lisa 5*Otsuse ettepanek 1.1: Viia sisse muudatused liikmete registris.**Otsuse ettepanek 1.2: Lõpetada Koera Rõõm MTÜ liikmelisus 31.12.2023, maksta tagasi sisseastumistasu 16 eurot.**Otsuse ettepanek 1.3: Lõpetada Türi-Tamsalu Matkatee liikmelisus 31.12.2023, maksta tagasi sisseastumistasu 16 eurot.**Otsuse ettepanek 1.4: Lõpetada MTÜ Eloodus liikmelisus 31.12.2023, maksta tagasi sisseastumistasu 25 eurot.**Otsuse ettepanek 1.5: Lõpetada MTÜ Eureka liikmelisus 31.12.2023, maksta tagasi sisseastumistasu 15.98 eurot**Otsuse ettepanek 1.6: Lõpetada Valbau OÜ liikmelisus 31.12.2023, maksta tagasi sisseastumistasu 25 eurot* *Ühine hääletus: kõik poolt* |
| **Otsus 1.1: Viia sisse muudatused liikmete registris.****Otsus 1.2: Lõpetada Koera Rõõm MTÜ liikmelisus 31.12.2023, maksta tagasi sisseastumistasu 16 eurot.****Otsus 1.3: Lõpetada Türi-Tamsalu Matkatee liikmelisus 31.12.2023, maksta tagasi sisseastumistasu 16 eurot.****Otsus 1.4: Lõpetada MTÜ Eloodus liikmelisus 31.12.2023, maksta tagasi sisseastumistasu 25 eurot.****Otsus 1.5: Lõpetada MTÜ Eureka liikmelisus 31.12.2023, maksta tagasi sisseastumistasu 15.98 eurot****Otsus 1.6: Lõpetada Valbau OÜ liikmelisus 31.12.2023, maksta tagasi sisseastumistasu 25 eurot**  |
| **Päevakorrapunkt 2** | **MTÜ Järva Arengu Partnerid liikmemaksu ja sisseastumistasu arvestamise kord** |
| Ettekandja: Toomas Tammik, juhatuse esimeesÜldkogul toimus arutelu sisseastumistasu tagastamise kohta, liikmetele sobis, et tulevikus ei maksta sissastumistasu tagasi. Tuleb üle vaadata MTÜ Järva Arengu Partnerid liikmemaksu ja sisseastumistasu arvestamise kord ja vajalikud muudatused sisse viia, mis hakkaksid kehtima 2024 ja tagasiulatuvalt nende kohta, kes seni on olnud teadmisega, et liikmemaks saadakse väljaastumisel tagasi. Kehtiv MTÜ Järva Arengu Partnerid liikmemaksu ja sisseastumistasu arvestamise kord koos muudatusettepanekutega on lisas 6. Liikmemaksu korra kehtestab põhikirja järgi juhatus. Arutelu. *Otsuse ettepanek 2: MTÜ Järva Arengu Partnerid liikmemaksu ja sisseastumistasu arvestamise korda saab muudatusettepanekuid teha kuni 31.01.2024*Kõik poolt |
| **Otsus 2*:* MTÜ Järva Arengu Partnerid liikmemaksu ja sisseastumistasu arvestamise korda saab muudatusettepanekuid teha kuni 31.01.2024** |
| **Päevakorrapunkt 3** |  **Raamatupidamisteenus** |
| Ettekandja: Toomas Tammik, juhatuse esimeesSille Pudel lahkus ruumist. Kuna eelmine hange osutus nurjunuks, siis saatis juhatuse esimees välja uued hinnapakkumised raamatupidamisteenuse pakkuja leidmiseks. Hinnapäring koos hanketingimustega saadeti välja 11.12.2023 viiele (5) erinevale teenuseosutajale. Pakkumuskutse saajad olid järgmised ettevõtted: 1. Arbalans OÜ
2. Positiivne Tulem OÜ
3. JT Consult OÜ
4. Datahold OÜ
5. Kreedo OÜ

Pakkumise esitamise tähtajaks oli pakkumuskutses 15.12.2023. Tähtajaks saabusid järgmised pakkumised:1. Arbalans OÜ pakkumus maksumusega 406,76.- (ilma käibemaksuta)
2. Positiivne Tulem OÜ pakkumus maksumusega 350.- (ilma käibemaksuta)
3. Datahold OÜ pakkumus maksumusega 650.- (ilma käibemaksuta)
4. JT Consult OÜ pakkumus maksumusega 540.- (ilma käibemaksuta)

Kõik saabunud pakkumised vastasid hanketingimustele. Tunnistada edukaks pakkujaks Positiivne Tulem OÜ pakkumus maksumusega 350.- kuus (ilma käibemaksuta).Hankeprotokoll lisas nr 7.*Otsuse ettepanek 3:* Tunnistada edukaks pakkujaks Positiivne Tulem OÜ pakkumus maksumusega 350.- kuus (ilma käibemaksuta).6 poolt, Aivar erapooletu |
| **Otsus 3: Tunnistada edukaks pakkujaks Positiivne Tulem OÜ pakkumus maksumusega 350.- kuus (ilma käibemaksuta).** |
| **Päevakorrapunkt 4** | **MTÜ Järva Arengu Partnerid taotluste menetlemise ja hindamiskomisjoni moodustamise kord** |
| Ettekandja: Toomas Tammik, juhatuse esimeesDetsembris vastu võetud MTÜ Järva Arengu Partnerid taotluste menetlemise ja hindamiskomisjoni moodustamise korras tuleks teha muudatus, et kord oleks üheselt aru saadav. Punkt „3.2 Taotlusvooru lõpptähtajast 21 kalendripäeva jooksul toimub JAP kontoris taotluste tehniline kontroll“ See punkt on juba tekitanud kaheti mõistmist. Ettepanek muuta punkti sõnastust „3.2 Taotlusvooru lõpptähtajast 21 kalendripäeva jooksul alustatakse tehnilise kontrolliga ja tehnilise kontrolli pikkus on 21 päeva.“Muudatus tagab selle, et peale taotlusvooru lõppu on aega koostada taotluste koondtabel, küsida hindajatelt nende osalemise kohta, teha esmane taotlejate vastavus kontroll, kas tegemist on piirkonna taotlejatega, kas taotlused on esitatud tähtaegselt ning kas taotleja vastab nõuetele ning saab taotlused suunata tehnilisse kontrolli, samuti tuleb sel ajal kontori töötajatel ja juhatuse liikmetel teada anda, kes on millise taotlejaga seotud ning juhatus saab teha otsuse tehnilise kontrolli läbi viimise osas ja kas on juhatus otsustusvõimeline või tuleb pingerea kinnitamiseks ja hindamiskomisjoni kinnitamiseks kokku kutsuda üldkoosolek.2024 taotlusvoorude planeerimisel arvestas tegevjuht, et taotlusvooru lõpptähtajast 21 päeva jooksul alustatakse tehnilise vooruga ning tehniline voor kestab 21 päeva.Lisa 8 MTÜ Järva Arengu Partnerid taotluste menetlemise ja hindamiskomisjoni moodustamise muudatusega korra ettepanek*Otsuse ettepanek 4: Suunata MTÜ Järva Arengu Partnerid taotluste menetlemise ja hindamiskomisjoni moodustamise korra muudatus üldkogule 15.01.2024 kinnitamiseks.*Kõik poolt |
| **Otsus 4: Suunata MTÜ Järva Arengu Partnerid taotluste menetlemise ja hindamiskomisjoni moodustamise korra muudatus üldkogule 15.01.2024 kinnitamiseks.** |
| **Päevakorrapunkt 5** | **MTÜ Järva Arengu Partnerid ÜLDKOGU töökord ja JAP Üldkogu e- koosoleku kodukord** |
| Ettekandja: Toomas Tammik, juhatuse esimeesSeoses uue põhikirjaga tuleb üle vaadata MTÜ Järva Arengu Partnerid ÜLDKOGU töökord ja ühendada sinna JAP Üldkogu e- koosoleku kodukord. Viia muudatusettepanekutega üldkogu töökord kevadel üldkogule.Arutelu, kas MTÜ Järva Arengu Partnerid ÜLDKOGU töökord ja JAP Üldkogu e- koosoleku kodukord ühte dokumenti panna. Arutelu, kas kord oleks samamoodi lihtne nagu juhatuse töökord või peaks olema jätkuvalt detailselt reguleeritud. Lisas 9 on koondtabel MTÜ Järva Arengu Partnerid ÜLDKOGU töökorra ja JAP Üldkogu e- koosoleku kodukorra ning näitena lihtsustatud üldkogu töökorra kavand. Aivari ettepanek on mitte teha tavapärases olukorras hübriid koosolekuid. Ainult kui on riiklikud piirangud, siis kasutada e-koosolekuid.*Otsuse ettepanek 5: MTÜ Järva Arengu Partnerid ÜLDKOGU töökord ja JAP Üldkogu e- koosoleku kodukord muudatuse ettepanekute esitamise tähtaeg 31.01.2024**Kõik poolt* |
| **Otsus 5: MTÜ Järva Arengu Partnerid ÜLDKOGU töökord ja JAP Üldkogu e- koosoleku kodukord muudatuse ettepanekute esitamise tähtaeg 31.01.2024.** |
| **Päevakorrapunkt 6** | **Jooksvad küsimused** |
| PRIA ei ole veel välja maksnud 30.06.2023 esitatud JAPi viimast maksetaotlust, kuna seal on deklareeritud tulu ning tehniliselt ei ole võimalik teha tulu deklareerimise tõttu vähendust ja seetõtu ei saa väljamakse otsust koostada. Tehakse arendustöid, et tehniliselt see ära lahendada.Ettemaksu laekumise tähtaeg oli 08.01.2024, PRIA saatis teate, et tehnilistel põhjustel viibib ettemaksu otsuste tegemine, uus tähtaeg 15.01.2024. Otsus tulnud, ülekanne tuleb peagi.Arutelu: kui ettemaks laekub, kas siis oleks mõistlik panna nt 100 000 eurot tähtajalisele hoiusele nt 6 kuud. n hoiuse intressimäär 3-4%. Hetkel rahalisi vahendeid ca 60000 ja laekumas on maksetaotlustega 36000 eurot. Poole aasta kulude maht on 60000-70000 eurot.Tegevjuhil olid kohtumised PRIA ja ministeeriumiga jaanuari alguses ning siis oli PRIA poolne info, et püütakse teha kõik, et e-PRIA oleks tehniliselt valmis 5.veebruariks 2024, kui meil voor algab. PRIA poolt on kehtestamisel uus ühiste kavatsuste kokkulepe ja uus ehitustegevuse eelarve vorm. Taotluse eeltäitmine ei saa meie vooruks valmis.12.01.2024 saabus PRIA teavitus, et seoses e-PRIA arendustega tuleb meil meetmete 1.1 ja 1.2 voor edasi lükata. Piret Ilves saatis kirja: „Tere, Anname teada, et saime kätte meili teel saadetud rakenduskava info. Lisaks vastavalt meetme määruse § 39 lg 2 ei pea kohalik tegevusrühm esitama 2024 aasta rakenduskava meetme määruses sätestatud kuupäevaks. Sellest tulenevalt on tegevusrühmadel õigus esitada uue perioodi 2024 aasta rakenduskava käesoleval aastal vastavalt vajadusele enne vooru toimumist. Hetkel on rakenduskava esitamise funktsionaalsus e-PRIA testkeskkonnas olemas, kuid vajab natuke parandamist ning parandused jõuavad lähiajal e-PRIA töökeskkonda. Teavitame kõiki tegevusrühmasid, kui rakenduskava esitamise võimalus on e-PRIA töökeskkonnas võimalik. Samuti palume võimalusel vähemalt nädala võrra edasi lükata 05.02.24 avanevate Leader projektitoetuse strateegia meetmete taotluste vastuvõtu algusajad.“Koosolekuga liitus Mart Mäemets (13.49)Piret Ilveselt tuli juhatuse toimumise ajal e-kiri „ LEADER-määruse §12 p11 nõue, kus kirjas, et rakenduskava muudatus peab olema PRIAle esitatud teadmiseks vähemalt 30 tööpäeva enne vooru algust: selles osas saame teha erandi võttes aluseks ELÜPSi sätte, mis räägib tehnilistest tõrgetest ja see ei ole takistus vooru välja kuulutada alates 12.02.24 ja sama kehtib ka rakenduskava muudatusest teavitamise kohta.§ 12 p1, mis räägib, et kohaliku või üleriigilise levikuga väljaandes tuleb teavitada vooru toimumise ajast 20 tööpäeva enne vooru alguskuupäeva: seda nõuet tuleb järgida. Seega kui voor avaneks 12.02, siis tuleks täna see teavitus ülesse panna.“ Arvestades PRIA juhiseid tuleb vooru edasilükkamises olla korrektne ning uus ajakava tuleb avaldada Järva Teatajas. Kõige varasem teavituse ilmumise aeg on neljapäevases Järva Teatajas 18.01.2024.Juhatuse ettepanek üldkogule meetmete 1.1.ja 1.2 ajakava muutmiseks:19.02.2024-08.03.2024 kell 15.00 vooru avamine18.03.2024 juhatus19.03.2024-08.04.2024 kell 15.00 tehniline kontroll15.04.2024 juhatus (vajadusel üldkogu) suunata hindamisele16.04.2024-12.05.2024 hindamine13.05.2024 juhatus (vajadusel üldkogu) kinnitab pingerea*Otsus: kinnitada juhatuse ettepanek ja suunata see üldkogule kinnitamiseks.**Kõik poolt*Muudatuse alus võib olla PRIA teavitus ning PRIA teeb taotlusvooru menetlemise kohta eriolukorra, kuna nende tõttu ei saa JAP rakenduskava ellu viia vastavalt kinnitatud ajakavale.Ettepanek lükata taotlusvoor edasi.Ilmselt ei ole siis taotlejatel võimalik PRIA Paide kontoris taotluste konsultatsioone saada meie taotlusvooru kohta. Kui see peaks võimalik olema, siis annab PRIA sellest teada.Tulemas on LEADER määruse muudatus, kuid see tuleb ilmselt märtsis-aprillis ja meie peame menetlema oma taotlusi hetkel menetlema kehtiva määruse järgi, kus on sees kolme korrektse hinnapakkumise nõue kõikide kulutuste kohta alates esimesest eurost. Varasema projektikirjelduse väljad lähevad e-PRIA taotlusvormile.E-PRIA koolitus tegevusrühmadele oli planeeritud 18.01.2024, see on edasi lükatud 26.01.2024 Jänedal. Sellest tulenevalt lükkame edasi ka taotlejate e-infotunni. Algselt plaanitud 22.01.2024, nüüd toimub see 29.01.2024 kell 16.00.Põhikirja muudatuse esitamisega Äriregistrile tegeles juhatuse esimees. Vastavalt MTÜde seadusele kehtib vana põhikiri, kuni uus on Äriregistrile esitatud ja Äriregistri poolt kinnitatud. Põhikiri esitati 13.01.2024 uuesti. Äriregistrist hetkel kinnitus puudub, seega kehtib veel vana põhikiri.Esitada PRIAle päring kindlasummalise makse kohta, mis saab kui kulu on väiksem kui määratud.6.1 Kontori tegevused detsember 202301.12.2023 Järvamaa ettevõtlike naiste konverents, Sille04.12.2023 Juhatus Purdis05.12-06.12.2023 Eesti LEADER Liidu üldkoosolek ja LEADER tegevusrühmade Talveseminar Jänedal07.12.2023 e-koosolek PRIAga, taotlusvoorude avamine, Sille, Merle07.12.2023 Järva valla jõuluseminar vabaühendustele ja külade eestvedajatele Karinul12.12.2023 Agroturismi ja toiduohutuse seminar Valgmal, Sille, Merle15.12.203 e-koosolek PRIAga, JAP taotlusvormid, Sille20.12.2023 e-koosolek PRIAga, JAP taotlusvormid, Sille, Merle21.12.2023 e-koosolek PRIAga, kliendihaldus projekt ja nõustamise pilootprojekt27.12.2023 kohtumine Lõuna-Järvamaa Koostöökoguga, talveseminari korraldamise ja koostööprojekti arutelu, Sille, Merle29.12.2023 SA Järvamaa ettevõtlusarutelu ja CoWork OÜ Paide külastus – Sille29.12.2023 Paide linna noorte tänuüritus – SillePooleliolevad projektid 10.01.2024 seisuga 49COVid meetme projektide lõpptähtajad on kevadel.Esitatud maksetaotlused 01.12.23-09.01.2024 seisuga 5.Meistrilt Meistrile ei esitanud tähtaegselt oma lõplikku maksetaotlust ning tema projekt on katkestatud. Kokku on vahepeal vabanenud 18 852 eurot eelmise perioodi vahendeid. Meistrilt Meistrile projektist jäi kasutamata 12 768 eurot. MTÜ Energia ja Tervisekeskus ei saanud projekti pikendust ning nende projektist on vabanenud summa, mis on samas suurusjärgus.Selle summa kohta mis vabaneb võib tulla tegevusrühmale ülalpidamiskulude kohta tagasinõue, kui ülalpidamiskulude % läheb üle 23% eelmisel perioodil väljamakstud projektidest. Hetkel on JAPil määraks 22%.Infopäevadel teavitada taotlejaid, et kui ei viida ellu, siis ei saa teistele piirkonnas jagada.Toimus arutelu, millised on sanktsioonid, kui on teostamata projektid. 6.2 Tulemas sündmused* Paide linna külade mõttekoda 16.01.2024 kell 17.30 Sargveres.
* Stressijuhtimise ja läbipõlemise ennetamise koolitus 19. ja 26. jaanuar 2024 veebis.
* SA Järvamaa koostööseminar 17-18.01.2024 Võrus, Sille
* E-pria koolitus tegevusrühmadele Teamsis, Sille ja Merle 26.01.2024
* Meetme 1.1 ja 1.2 taotlusvooru infopäev Zoomis 29.01.2024
* Kesk-Eesti ringbiomajanduse kohtumine Põltsamaal 23.01.2024 Sille
* Järvamaa arendusorganisatsioonide töökoosolek 26.01.2024 Sille
* Veebruaris-märtsis-aprillis Vabaühendustele teenusdisaini ja tulevikuvisiooni koostamise koolitus
* Jaanuaris Noorteprojekti noortejuhtide koolitus
* Audit 13.02.2024
* Revisjon ?
* Kesk-Eesti DMO nõukoda, Sille

Järgmine juhatus 12.02.2024 kell 16 Roosna-Allikul Logode uuendamise teema on endiselt üleval. Teha korralik brändiraamat. Lauri jagas oma kontakte. Üle tuleks vaadata kogu JAPi graafiline disain, kujunduselemendid. Re-branding. Lauril hea kogemus OÜ Dint, kontakt Tuuli Laumets, tuuli@dint.ee, +372 5384 3284Vajalik eeltöö, ideekavand.Arutelu teemal: JAPi juhatuses olevate liikmed ei saaks taotleda LEADER toetust. See mõte ei leidnud poolehoidu, sest kui taotleda üldse ei saa, siis puudub motivatsioon olla JAP juhatuses ja organisatsiooni arendada. *Otsuse ettepanek: võtta teadmiseks**Koosoleku lõpp kell 14.50.* |
| Koosoleku juhataja: Toomas TammikKoosoleku protokollija: Merle Aruoja |

Lisa 1 Koera Rõõm MTÜ teavitus

Lisa 2 Türi-Tamsalu Matkatee MTÜ Avaldus

Lisa 3 Eloodus MTÜ teavitus

Lisa 4 Eureka MTÜ teavitus

Lisa 5 Valbau OÜ teavitus

Lisa 6 MTÜ Järva Arengu Partnerid liikmemaksu ja sisseastumistasu arvestamise kord muudatustega

Lisa 7 Raamatupidamisteenuse hankeprotokoll

Lisa 8 MTÜ Järva Arengu Partnerid taotluste menetlemise ja hindamiskomisjoni moodustamise kord

Lisa 9 Üldkogu töökord ja e-koosoleku kodukord